جمهور باشقانی رجب طیب اردوغان آلمانیادا گله‌جک آی کئچیرله‌جک پارلامئنت سئچکی‌لرینده سس وئره‌جک تورک وطنداش‌لارینا "تورک دوشمن‌لرینه سس وئرمه‌ین" دئیه چاغیریش ائتدی.
اردوغان جمعه نامازین‌دان سونرا ژورنالیست‌لرین سوال‌لارینی جاوابلاندیردی.
آلمانیا باش ناظیری آنگلا مرکل-ین "تورکیه ایله گؤمروک بیرلیگی موقاویله یئنی‌لنمه‌سین" سؤزلرینه سرت رئاکسیا گؤسترن اردوغان بیلدیردی کی، حاضیردا آلمانیا نه‌دن دانیشیر. سئچکی اوچون SDP (سوسیال دئموکرات پارتیسی) و خریستیان دئموکرات‌لار اولا‌راق، "تورکیه-نی نه قدر اینجیتسک او قدر سس توپلایاریق" دئییرلر. آلمانیا‌داکی وطنداش‌لاریما دئییرم کی؛ بون‌لارین هامی‌سی تورکیه دوشمنی‌دیر، اصلا SPD -نی، خریستیان دئموکرات‌لاری، یاشیل‌لار پارتیسینی دستکله‌مه‌ین. تورکیه دوشمنچی‌لیک ائتمه‌ین‌لره دستک وئرین. (بو) آلمانیادا یاشایان بوتون وطنداش‌لارین شرف موباریزه‌سی‌دیر.
اردوغان ایکی طرف‌لی علاقه‌لردکی گرگینلیگین آلمانیانین مؤضوع دان داخیلی سیاسی واسیطه‌سی کیمی ایستیفاده ائتمه‌سیندن منبع لندیگینی وورغولایا‌راق دئدی کی، تورکیه‌نین گرگین‌لیگی آزالتما نقطه‌سینده هر هانسی بیر مسئولیتی یوخ‌دور. اگر بو مؤضوع دا مسئولیت آختاریلیرسا بونون اساس مسئولو آلمانیانین اؤزودور. آلمانیا بو آنا قدر اؤز داخیلی سیاسی ضدیت‌لرینی داوام‌لی اولا‌راق تورکیه ایله و دیگر بعضی آوروپا بیرلیگی (آی) اؤلکه‌لری‌نین ده دستکینی گؤتوره‌رک بو پروسه‌سی داوام ائتدیرمیش‌دیر. آلمانیا آورپا بیرلیگی اساس‌لارینا اویغون حرکت ائتمه‌ین اؤلکه حالینا گلمیش‌دیر.
